b'\n_START_ARTICLE_\nYdinkoekieltosopimus\n_START_PARAGRAPH_\nYdinkoekieltosopimus (Comprehensive Nuclear-Test-Ban Treaty; CTBT) on vuonna 1996 solmittu sopimus, joka kielt\xc3\xa4\xc3\xa4 kaikki ydinkokeet._NEWLINE_Sopimus avattiin allekirjoituksia varten 24. syyskuuta 1996, jolloin sen allekirjoitti 71 valtiota, ml. viisi kahdeksasta ydinasevaltiosta. Nyttemmin sopimuksen on allekirjoittanut 177 valtiota ja ratifioinut 138. Merkitt\xc3\xa4vi\xc3\xa4 sopimuksen ulkopuolelle j\xc3\xa4\xc3\xa4neit\xc3\xa4 valtioita ovat Intia, Pakistan ja Korean demokraattinen kansantasavalta._NEWLINE_Sopimusta edelsiv\xc3\xa4t osittainen ydinkoekieltosopimus vuonna 1963 ja ydinsulkusopimus 1968. T\xc3\xa4ydellist\xc3\xa4 ydinkoekieltosopimusta alettiin valmistella 1982 ja YK:n yleiskokous hyv\xc3\xa4ksyi ehdotuksen 1996._NEWLINE_Sopimuksen nojalla on perustettiin Preparatory Commission for the Comprehensive Nuclear-Test-Ban Treaty Organization, joka valvoo kieltoa ja yll\xc3\xa4pit\xc3\xa4\xc3\xa4 321 mittausasemaa ymp\xc3\xa4ri maailmaa. Mittausasemat valvovat seismisten signaalien, hydroakustisten signaalien, infra\xc3\xa4\xc3\xa4nien ja ilmakeh\xc3\xa4n radionuklidien kautta ydinr\xc3\xa4j\xc3\xa4ytyksi\xc3\xa4.'